Държавен вестник, бр. 88, 2007 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  88
§ 5. Председателят на Държавната агенция
по горите до 31 декември 2007 г. да предприеме
необходимите действия за откриване на нови
банкови сметки, както и за уреждане на финан-
совите взаимоотношения на агенцията с Минис-
терството на земеделието и продоволствието.
§ 6. В чл. 2, ал. 4 от Постановление № 216 на
Министерския съвет от 2005 г. за приемане на
Устройствен правилник на Министерския съ-
вет и на неговата администрация (обн., ДВ, бр. 84
от 2005 г.; изм. и доп., бр. 89 от 2005 г., бр. 71 от
2006 г. и бр. 62 и 84 от 2007 г.) т. 1 се отменя.
§ 7. Постановлението се приема на основа-
ние § 1 от преходните и заключителните разпо-
редби на Постановление № 168 на Министер-
ския съвет от 2007 г. за преобразуване на Наци-
оналното управление по горите в Държавна
агенция по горите.
§ 8. Постановлението влиза в сила от деня
на обнародването му в “Държавен вестник”.
Министър-председател:
Сергей Станишев
Главен секретар на Министерския съвет:
Севдалин Мавров
УСТРОЙСТВЕН ПРАВИЛНИК
на Държавната агенция по горите
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят дейност-
та, структурата, функциите и числеността на
персонала на Държавната агенция по горите,
наричана по-нататък “агенцията”, и на нейни-
те структури и специализирани териториални
звена.
Чл. 2. (1) Държавната агенция по горите е
юридическо лице на бюджетна издръжка със
седалище София.
(2) Държавната агенция по горите е специ-
ализиран орган на Министерския съвет за раз-
работване и осъществяване на държавната по-
литика в областта на горите и ловното сто-
панство.
(3) Агенцията осъществява охраната на риб-
ните ресурси във водните обекти, ползвани за
любителски риболов в териториалния обхват
на дейност на нейните структури и специализи-
рани териториални звена, и контрол по спазва-
не на правилата за любителски риболов.
(4) Агенцията е администрация, която под-
помага председателя при осъществяване на
правомощията му, осигурява технически дей-
ността му и извършва дейности по администра-
тивно обслужване на гражданите и юридичес-
ките лица.
(5) При осъществяване на своята дейност
администрацията се ръководи от принципите
на законност, откритост, достъпност, отговор-
ност и координация в рамките на своята компе-
тентност.
Г л а в а  в т о р а
ПРАВОМОЩИЯ НА ПРЕДСЕДАТЕЛЯ НА
ДЪРЖАВНАТА АГЕНЦИЯ ПО ГОРИТЕ
Раздел I
Общи положения
Чл. 3. (1) Агенцията се ръководи и представ-
лява от председател, който се определя с реше-
ние на Министерския съвет и се назначава от
министър-председателя.
(2) Председателят ръководи и представлява
агенцията.
(3) Председателят на агенцията е първосте-
пенен разпоредител с бюджетни кредити.
(4) Председателят на агенцията осъщест-
вява правомощията си пряко и чрез структу-
рите и специализираните териториални звена
на агенцията.
Чл. 4. (1) При осъществяване на правомо-
щията си председателят на агенцията се подпо-
мага от трима заместник-председатели.
(2) Заместник-председателите се назначават
от министър-председателя по предложение на
председателя на агенцията.
Раздел II
Правомощия на председателя
Чл. 5. (1) Председателят на агенцията има
следните правомощия:
1. провежда единната държавна политика в
областта на горите, горското и ловното стопан-
ство;
2. управлява и контролира дейността на
агенцията и осъществява общо ръководство
на нейните структури и специализирани тери-
ториални звена;
3. упражнява правомощията, възложени му
по закон лично, чрез оправомощени от него
длъжностни лица или чрез ръководителите на
структурите и специализираните териториал-
ни звена на агенцията;
4. представя на Министерския съвет ежего-
ден доклад за дейността на агенцията;
5. представлява Република България при
сключването на международни договори за
сътрудничество в областта на горското и лов-
ното стопанство в рамките на предоставената
му компетентност;
6. подготвя и предлага за утвърждаване от
Министерския съвет национална стратегия в
областта на горите и ловното стопанство;
7. сключва договори и издава актове за въз-
никване, изменяне и прекратяване на трудо-
вите и служебните правоотношения на слу-
жителите в агенцията и ръководителите на
нейните структури и специализирани терито-
риални звена;
8. утвърждава длъжностното разписание в
агенцията и длъжностните разписания, числе-
ността и средната месечна брутна работна зап-
лата на нейните структури и специализираните
териториални звена на агенцията;